CELEX: C2006/326/128
Language: da
Date: 2006-12-30 00:00:00
Title: Sag T-299/06: Sag anlagt den 25. oktober 2006 — Leclercq mod Kommissionen

30.12.2006   
            
            
               DA
            
            
               Den Europæiske Unions Tidende
            
            
               C 326/59
            
         Sag anlagt den 25. oktober 2006 — Leclercq mod Kommissionen
   (Sag T-299/06)
   (2006/C 326/128)
   Processprog: fransk
   Parter
   
      Sagsøger: Sylvie Leclercq (ved advokaterne S. Rodrigues og C. Bernard-Glanz)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Det fastslås, at nærværende stævning kan antages til realitetsbehandling.
            
         
               —
            
            
               Kommissionens beslutning af 27. juli 2006, hvorved sagsøgeren nægtes aktindsigt i de ønskede dokumenter fra Kommissionen, annulleres.
            
         
               —
            
            
               Kommissionen tilpligtes at betale sagens omkostninger.
            
         
               —
            
            
               Kommissionen tilpligtes i henhold til sit ansvar uden for kontraktforhold at betale sagsøgeren 50 EUR daglig regnet fra datoen for den anfægtede beslutning.
            
         Søgsmålsgrunde og væsentligste argumenter
   Sagsøgeren har med dette søgsmål nedlagt påstand om annullation af den af Kommissionens generalsekretær vedtagne beslutning af 27. juli 2006, hvorved der gives afslag på sagsøgerens bekræftende begæring om adgang til en udskrift af databaser med oplysninger om Kommissionens ansatte. De af Kommissionen fremførte begrundelser bestod i at anføre, at begæringen gik ud over anvendelsesområdet for forordning nr. 1049/2001 (1), eftersom det i det foreliggende tilfælde ikke drejede sig om en begæring om aktindsigt i et eksisterende dokument, som institutionen var i besiddelse af som omhandlet i denne forordning.
   Til støtte for sine påstande har sagsøgeren påberåbt sig to anbringender. Det første anbringende vedrører tilsidesættelse af artikel 3, litra a), i forordning nr. 1049/2001, idet Kommissionen i den anfægtede beslutning udelukker en database fra dokumentbegrebet. Sagsøgeren påstår, at Kommissionen har anlagt et åbenbart urigtigt skøn ved at foretage en sådan udelukkelse, der ikke følger af forordningen og går imod den brede fortolkning, som ifølge sagsøgeren skal anlægges af det i forordning nr. 1049/2001 omhandlede dokumentbegreb.
   Det andet anbringende vedrører tilsidesættelse af artikel 4 i forordning nr. 1049/2001 og af begrundelsesforpligtelsen, idet Kommissionen ikke i den anfægtede beslutning havde anført, hvorledes aktindsigt i det ønskede dokument ville være til skade for offentlighedens eller private interesser, så det kunne blive afvist på grundlag af en af de i forordningens artikel 4 fastsatte undtagelser.
   Sagsøgeren påstår, at Kommissionen gennem sin adfærd — som påstås at være ulovlig fordi den er i strid med forordning nr. 1049/2001 — kan ifalde ansvar uden for kontraktforhold i henhold til artikel 288, stk. 2, EF. Sagsøgeren påstår således erstatning for tab — både af økonomisk og ikke-økonomisk karakter — som en sådan adfærd fra Kommissionen har forårsaget.
   
      (1)  Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EFT L 145, s. 43).